**ZAPISNIK SJEDNICE ŠKOLSKOG ODBORA**

 Zapisnik sa 29. sjednice Školskog odbora OŠ Vjekoslava Kaleba Tisno, održane 04. veljače 2016. godine s početkom u 16:10 sati u prostorijama Osnovne škole Vjekoslava Kaleba.

 Sjednici su nazočni: Kristijan Jareb, predsjednik; Maja Klarin, Sanja Milin, Andrija Berak i Silvio Šoda, članovi; Melina Papeša, voditeljica računovodstva; Slavka Plenča, ravnateljica.

Za zapisničara je postavljen Silvio Šoda.

 Nenazočni su: Višnja Štropin i Magdalena Martinović.

 Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 28. sjednice,
2. Verifikacija mandata članovima Školskog odbora imenovanima od strane osnivača.
3. Otvaranje molbi pristiglih na natječaj za ravnatelja OŠ Vjekoslava Kaleba
4. Usvajanje Financijskog izvješća za 2015. godinu.
5. Razno

*Ad.1.* Na zapisnik sa 28. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Rješenjem župana Šibensko-kninske županije (KLASA: 602-02/16-01/2, URBROJ: 2182/1-06-16-1, od 20. siječnja 2016. dosadašnji članovi Školskog odbora imenovani od strane osnivača: Antonia Modrušan, Jana Ukas i Miro Torić, razrješuju se dužnosti i na njihovo mjesto se imenuju: Magdalena Martinović, Višnja Štropin i Andrija Berak. Slijedom svega navedenog pristupilo se verifikaciji mandata novim članovima Školskog odbora. S obzirom da je od novih članova prisutan jedino Andrija Berak, uvidom u osobnu iskaznicu mandat je verificiran i traje do isteka mandata konstituiranom Školskom odboru. Verifikacija mandata ostalim članovima će se napraviti na sjednici na kojoj budu prisustvovali.

*Ad.3.* Na natječaj za ravnatelja OŠ Vjekoslava Kaleba Tisno objavljenog u Slobodnoj Dalmaciji 22. siječnja 2016. godine pristiglo je 3 molbe: Sanda Crvelin (predano u tajništvu škole 27.01.2016.), Karlo Klarin (predano u tajništvu škole 29.01.2016.) i Miro Torić (predano na pošti 01.02.2016., te zavedeno u tajništvu škole 03.02.2016.). Tajnik je članovima Školskog odbora pojasnio da je sukladno Zakonu o odgoju i obrazovanju rok za predaju natječaja 8 dana od dana objave natječaja, što u ovom slučaju znači do 30.01.2016. (subota) te da sukladno tome molba gosp. Torića nije pravovaljana te da se o njoj ne raspravlja. Članovi Školskog odbora složili su se te se pristupilo otvaranju druge dvije molbe. Nakon otvaranja molbi utvrđeno je da oba kandidata zadovoljavaju uvjete natječaja, te da će se njihove molbe dati na glasanje sukladno odredbama Statuta OŠ Vjekoslava Kaleba.

**ZAKLJUČAK**

1. **Prihvaćaju se prijave na natječaj za ravnatelja Sande Crvelin i Karla Klarina**

 *Ad.4.* Tajnik je pozvao voditeljicu računovodstva Melinu Papeša koja je Školskom odboru podijelila bilješke uz Financijsko izvješće za 2015. godinu i samo financijsko izvješće dala na raspravu i glasovanje. Nakon kraće rasprave pristupilo se glasovanju, te je Financijski izvještaj za 2015. godinu jednoglasno usvojen

**ZAKLJUČAK**

1. **Usvaja se Financijski izvještaj za 2015. godinu.**

*Ad.5.* Pod točkom *Razno* ravnateljica je Školski odbor izvijestila da je na završenom javnom pozivu za organizaciju ekskurzije 8a. i 8b. razreda naše škole i 8. razreda OŠ Murterski škoji Murter izabrana Turistička agencija Discover d.o.o. Ekskurzija će se provesti u razdoblju od 19.-22. travnja 2016., a kao destinacija je odabrana Slavonija.

Sjednica je završila u 17:00 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/01

URBROJ: 2182/1-12/1-10-16-2

Tisno, 18. siječnja 2016.